मुंबई। महाराष्ट्र के मुख्यमंत्री देवेंद्र फडणवीस के गृह नगर नागपुर में डबल मर्डर केस ने सनसनी मचा दी है। यहां क्राइम रिपोर्टर की मां और नाबालिग बेटी को बदमाशों ने मौत के घाट उतार दिया है। बदमाशों ने हत्या के बाद शव को बोरे में भरकर फेंक दिया था। रिपोर्टर की मां उषा कांबले और उनकी 18 माह की पोती राशि शनिवार को लापता हो गई थीं। जिसके बाद रविवार को सिताबुल्दी इलाके में एक स्कूल की बिल्डिंग के पीछे शव को फेक दिया था। जब कुछ लोगों ने बोरी में शव को देखा तो इसकी जानकारी पुलिस को दी।